text: মালি: হঠাৎ সামরিক অভ্যুত্থানে নাগরিকেরা স্তব্ধ · Global Voices বাংলা ভার্সন
  মালি: হঠাৎ সামরিক অভ্যুত্থানে নাগরিকেরা স্তব্ধ	অনুবাদ প্রকাশের তারিখ 24 মার্চ 2012 0:53 GMT
  এই লেখাটি ছড়িয়ে দিন: দলদ্রোহী সৈন্যরা রাষ্ট্রীয় টেলিভিশন ভবন এবং প্রেসিডেন্টের প্রাসাদ দখলে নেয়ার পর ঘোষনা করে যে তারা মালির ক্ষমতা দখল করছে।
  তারা বলেছে প্রেসিডেন্ট আমাদু তুমানি তুরে'র সরকার মালি থেকে বিচ্ছিন্ন হওয়ার হুমকি দেয়া দেশটির উত্তরের তুয়ারেগ বিদ্রোহীদের বিরুদ্ধে ক্রমেই সহিংস হয়ে উঠা সংগ্রামে তাদের সেনাদলগুলোকে পর্যাপ্ত সমর্থন দিতে ব্যর্থ হয়েছে।
  অনেক নাগরিক ইতোমধ্যে নির্ধারিত ২৯ এপ্রিল, ২০১২ তারিখে অনুষ্ঠিতব্য নির্বাচনের এতো কাছাকাছি সময়ে সংঘটিত অভ্যুত্থানে কিংকর্তব্যবিমূঢ় এবং এ সম্পর্কে অনেক তত্ত্ব শোনা যাচ্ছে।
  অভ্যূত্থানের নেতা মালির ক্যাপ্টেন সানোগো , @ইয়াংমালিয়ান-এর মাধ্যমে
  নবগঠিত গণতন্ত্র ও রাষ্ট্র পুনরুদ্ধার জাতীয় কমিটি (সিএনআরডিআর)-এর নেতা ক্যাপ্টেন সানোগো বলেছেন তারা এপ্রিলের নির্বাচন পর্যন্ত এই পরিবর্তন পরিচালনা করবেন।
  কমিটির একজন মুখপাত্র লেফটেন্যান্ট কানোরে বলেছেন তারা বর্তমান প্রতিষ্ঠানগুলো ভেঙ্গে দিলেও তাদের ক্ষমতা কুক্ষিগত করার কোনো ইচ্ছে নেই। অভ্যুত্থান সমর্থনকারী এবং প্রেসিডেন্ট তুরে'র অনুগত সেনাদের মধ্যে এখনো সংঘর্ষ চলছে।
  রাজধানী বামাকোতে কিছু কিছু রাজনীতিবিদ এবং উচ্চপদস্থ কর্মকর্তাকে গ্রেপ্তার করা হয়েছে বলে শোনা যাচ্ছে।
  ঘটনার মোড় পরিবর্তনে মালির জনগণ কিছুটা হতবাক। এখানে সশস্ত্র বিদ্রোহে [ফরাসী এবং ইংরেজী] ক্ষমতা দখলের সংবাদ শোনার পর কিছু প্রতিক্রিয়া:
  @দিসালিফু: আ্মি আমার দেশের জন্যে পবিত্র…#মালি
  @এনিপায়েপ: আসলেই লজ্জাস্কর আরটি @জুলিয়াসএসোকা আফ্রিকাতে আপনি রেস্তোরাঁ থেকে বের হলে নর্দমায় এসে পড়বেন #মালি
  @আবদু_দিয়ারা: একজন অনুগত সৈন্যের মতে মালির প্রেসিডেন্ট আমাদু তুমানি তুরে ভাল আছেন এবং নিরাপদ স্থানে আছেন বলে শোনা যাচ্ছে #মালি
  @ইয়াংমালিয়ান: #এটিটি (মালি'র প্রেসিডেন্ট) গণতান্ত্রিকভাবে নির্বাচিত এবং তার সময়কাল শেষ হবে জুনে। সৈন্যদের কাছে জনগণের পক্ষে কাজ করার কি অধিকার আছে #মালি
  @ইবিরিতি: গণতন্ত্র শুধু নিয়মিত নির্বাচনের মাধ্যমে একটি অথর্ব দলকে পালটে আরেকটিকে বদলানো নয়। একে পণ্য (সেবা) দিতে হবে
  @ফিলিনদি: ব্যাংক + তেলের পাম্প বন্ধ #বামাকো #মালি-তে। ট্যাক্সি চালকদের সাথে কথা বলে জানা গেছে তারা দ্বিগুণ ভাড়া চাচ্ছে। সোতরামা এখনো ১০০ থেকে ১৫০ সিএফএ
  @তেমাইত: যাই হোক না কেন, অবশ্যম্ভাবীভাবেই একতা এবং জনগণ ও সংস্কৃতির মধ্যে ভ্রাতৃত্বের বন্ধন পরাজিত হবে #মালি
  নির্ধারিত নির্বাচন অনুষ্ঠানের কয়েক সপ্তাহ আগে অভ্যূত্থানের কারণ নিয়ে বিভিন্ন ষড়যন্ত্র তত্বের উদ্ভব হচ্ছে [ফরাসী]:
  @দায়াতুস২: #মালি'র অভ্যূত্থানটি প্রত্যাশিত কারণ তৃতীয়বারের মতো ম্যান্ডেট পেতে #এটিটি (মালি'র প্রেসিডেন্ট)তুয়ারেগ বিদ্রোহ ঝুলিয়ে রেখেছিলেন।
  @জিওভান্নিজোশু: #এটিটি (মালি'র প্রেসিডেন্ট) মালির উত্তরে সন্ত্রাসীদের বিরুদ্ধে কিছুই করছেন না কারণ সমস্যাগুলো হয়তো তাকে আগামী জুন পর্যন্ত নির্বাচন স্থগিত করার সুযোগ করে দিবে!
  @জো_১৭৮৯: আমি প্রত্যাখ্যান করি: আফ্রিকার ফরাসিভাষীদের ভাড়াটে সশস্ত্র ডাকাতদের করা এই অভ্যুত্থানটি মালি এবং এর নির্বাচিত প্রেসিডেন্টের বিরুদ্ধে।
  ২১শে মার্চ অভিযুক্ত ক্ষমতা দখলটি অনুমোদন না করার পর থেকে মালির প্রেসিডেন্টের টুইটার একাউন্টটি আর আপডেট হয়নি [ফরাসী]:
  @প্রেসিডেন্টমালি: আনুষ্ঠানিক অস্বীকৃতি: প্রতিরক্ষা মন্ত্রীকে আঘাত করা বা গ্রেপ্তার করা হয়নি। তিনি তার অফিসে শান্তভাবে তার প্রাত্যহিক কর্ম সম্পাদন করছেন
  এই লেখাটি ছড়িয়ে দিন: twitter facebook reddit googleplusEmail প্রিন্ট সংস্করণ লিখেছেনLova Rakotomalala
  সাব সাহারান আফ্রিকা বিষয়ে সাম্প্রতিক গল্পগুলো 2 দিন আগেল্যাটিন আমেরিকাআমেরিকায় প্রথম মুক্ত আফ্রিকান শহর দেখতে চান? মেক্সিকোতে যান
  2 সপ্তাহ আগেকেনিয়াআফ্রিকার বৃহত্তম বস্তি কিবেরার লোকেদের সাথে সাক্ষাৎ
  3 সপ্তাহ আগেইথিওপিয়া#আফ্রিকাযদিকোনপানশালাহত হ্যাশট্যাগ দিয়ে একে অন্যকে খোঁচা দিল আফ্রিকানরা
  লিখেছেনLova Rakotomalala
  লেখাটি পড়ুন এই ভাষায় Malagasy, Français, Español, Svenska, عربي, Nederlands, македонски, Ελληνικά, Dansk, Swahili, English